Nariadenie Komisie (ES) č. 756/2004
z 22. apríla 2004
o zákaze rybolovu garnátov loďami plaviacimi sa pod vlajkou členských štátov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie (EHS) č. 2847/93 z 12. októbra 1993, ktorým sa zriaďuje kontrolný systém Spoločnej politiky rybolovu [1] a najmä na jej článok 21 ods. 3,
keďže:
(1) Nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb uplatniteľné vo vodách spoločenstva a pre plavidlá spoločenstva vo vodách, v ktorých sa vyžaduje obmedzovanie úlovkov [2], stanovuje kvótu pre garnáty na rok 2004.
(2) Na účely zabezpečenia dodržania ustanovení o množstvových obmedzeniach úlovkov zásob musí Komisia určiť dátum, od ktorého úlovky plavidiel plaviacich sa pod vlajkou členského štátu je potrebné považovať za vyčerpanie určenej kvóty.
(3) Podľa informácií obdržaných Komisiou sa kvóta rybolovu garnátov určená na rok 2004 vo vodách NAFO - úseky 3L pre plavidlá plaviace sa pod vlajkou členského štátu alebo registrované v členskom štáte vyčerpala. Spoločenstvo od 1. marca 2004 zakázalo rybolov rýb tejto zásoby. Tento dátum sa má uplatňovať aj v tomto nariadení,
PRIJALA TOTO NARIADENIE:
Článok 1
Kvóta rybolovu garnátov určená spoločenstvom na rok 2004 vo vodách NAFO - úseky 3L pre plavidlá plaviace sa pod vlajkou členského štátu alebo registrované v členských štátoch sa týmto považuje za vyčerpanú.
Rybolov garnátov vo vodách NAFO - úseky 3L je zakázaný pre plavidlá plaviace sa pod vlajkou členského štátu alebo registrované v členskom štáte, takisto ako uchovávanie na palube, prekládka a vyloďovanie týchto úlovkov zásob uvedenými plavidlami od dátumu uplatňovania tohto nariadenia.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. marca 2004.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 22. apríla 2004